《梦鹤轩为殷之秀赋》
明代·袁华

琳宫肃弘敞，华馆通曲密。萝月白纷纷，竹风清瑟瑟。

至人本无梦，恬澹志专一。颀然羽衣仙，胡造规中室。

同作钧天游，飞行周八极。蝶化漆园吏，蚁聚槐安国。

斯理倘能求，至道谅可得。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。